S-467/2012

Mál þetta, sem dómtekið var fimmtudaginn 28. júní 2012, er höfðað með ákæru, útgefinni af lögreglustjóranum á höfuðborgarsvæðinu 12. júní 2012, á hendur Ó-kvk-þgf Ö-kvk-þgf B-kvk-þgf, kt. 000000-0000, Heiði, Bláskógabyggð, fyrir eftirtalin brot framin á árinu 2011 í Reykjavík, nema annað sé tekið fram:

I.

Fyrir þjófnað og tilraun til þjófnaðar, með því að hafa:

1. Miðvikudaginn 27. apríl í félagi við E-kk-þf B-kk-þf I-kk-þf, í auðgunarskyni reynt að brjótast inn að Berjarima 39, með því að reyna spenna upp svalahurð að húsnæðinu, en þurft frá að hverfa þegar vitni varð vart við þau.

2. Laugardaginn 27. apríl í félagi við E-kk-þf B-kk-þf I-kk-þf, í auðgunarskyni reynt að brjótast inn að Vesturfold 48, með því að spenna upp glugga, en þurft frá að hverfa, en lögregla hafði afskipti af þeim skammt þar frá.

3. Fimmtudaginn 28. apríl í félagi við E-kk-þf B-kk-þf I-kk-þf, brotist inn í Víkurás 1 með því spenna upp útidyrahurð íbúðarinnar og stolið þaðan myndavél, netkorti og ýmsum skartgripum.

4. Mánudaginn 29. ágúst í versluninni Fjarðarkaupum, Hólshrauni í Hafnarfirði, stolið samloku og kókdós samtals að andvirði 466 krónur.

5. Mánudaginn 19. september 2011 í sundlaug Kópavogs, Borgarholtsbraut 17, Kópavogi, stolið skópari að andvirði 20.000 krónur.

Telst þetta varða við 244. gr. almennra hegningarlaga nr. 19/1940 og er varðar ákæruliði I.1 og I.2, sbr. 20. gr. sömu laga.

II.

6. Fyrir skjalafals og til vara fjársvik, með því að hafa þriðjudaginn 23. ágúst í verslun Byko að Skemmuvegi 4 í Kópavogi í blekkingarskyni framvísað fölsuðu umboði frá J-kk-þgf E-kk-þgf til heimildarlausrar notkunar á kortanúmeri á nafni J-kk-ef, sem ákærða hafði komist yfir og þannig svikið út gasgrill á hans nafni að andvirði kr. 99.900 krónur.

Telst þetta varða við 155. gr. almennra hegningarlaga og til vara 248. gr. almennra hegningarlaga.

7. Fyrir þjófnað og fjársvik, með því að hafa fimmtudaginn 29. september í félagi við E-kk-þf B-kk-þf I-kk-þf í versluninni Janus að Laugavegi 25, stolið peysu að verðmæti 10.495 krónur og í blekkingarskyni framvísað peysunni við starfsmann á verslunarinnar og þannig svikið út inneignarnótu að fjárhæð 10.495 krónur.

Telst þetta varða við 244. gr. og 248. gr. almennra hegningarlaga.

8. Fyrir nytjastuld, með því að hafa í félagi við E-kk-þf B-kk-þf I-kk-þf, á tímabilinu frá 13. til 14. ágúst aftrað eiganda bifreiðarinnar RI-D27 umráð yfir bifreiðinni, sem ákærða fékk leigða þann 11. ágúst 2011, tímabundið í tvo daga hjá bílaleigunni Átak við Smiðjuveg í Kópavogi og skilaði ekki á tilskildum tíma heldur skildi bifreiðina eftir við bifreiðastæði við Flúðasel 91 í Reykjavík án vitundar eiganda hennar eða starfsmanna bílaleigunnar, en lögreglan fann bifreiðina þann 14. ágúst talsvert skemmda eftir að tilkynning hafði borist um að henni hefði verið stolið.

Telst þetta varða við 259. gr. almennra hegningarlaga.

9. Fyrir nytjastuld og þjófnað með því að hafa föstudaginn 6. maí í félagi við E-kk-þf B-kk-þf I-kk-þf tekið heimildarlaust bifreiðina OP-626 við bifreiðastæði við Flétturima 32 og ekið henni um götur Reykjavíkur og nágrennis og jafnframt stolið fjórum greiðslukortum og ökuskírteini S-kvk-ef Þ-kvk-ef sem voru í bifreiðinni, en bifreiðin fannst þann 9. maí við Hótel Smára í Kópavogi.

Telst þetta varða við 244. gr. og 259. gr. almennra hegningarlaga.

III.

Fyrir fjársvik og tilraun til fjársvika, með því að hafa:

10. Sunnudaginn 15. maí blekkt starfsfólk á Hótel Björk, Brautarholti 22, til að veita sér hótelgistingu með því að gefa heimildarlaust upp greiðslukortanúmer á nafni J-kk-ef E-kk-ef, kt. 000000-0000 og þannig svikið út gistingu að fjárhæð 22.103 krónur.

11. Sunnudaginn 31. júlí í versluninni Hagkaup Holtagörðum, í félagi við E-kk-þf B-kk-þf I-kk-þf, blekkt starfsmann Hagkaupa með því að gefa heimildarlaust upp greiðslukortanúmer (nr. 422695******8827) annars manns, en ákærða hafði komist yfir kortanúmerið og þannig svikið út flatskjá og flakkara að fjárhæð 104.980 krónur sem ákærða fékk afhenta.

12. Fimmtudaginn 4. ágúst, í félagi við E-kk-þf B-kk-þf I-kk-þf, blekkt starfsfólk á hótel Borg, Pósthússtræti, með því að gefa heimildarlaust upp greiðslukortanúmer 4539 8600 0064 9821 á nafni M-kvk-ef B-kvk-ef V-kvk-ef, kt. 000000-0000, en ákærða hafði komist yfir kortanúmerið, og þannig blekkt starfsmann hótelsins og látið skuldfæra 22.800 krónur á greiðslukortareikninginn sem tryggingu og síðan svikið út gistingu og aðra þjónustu, svo sem áfengi samtals að fjárhæð 58.400 krónur.

13. Mánudaginn 8. ágúst í versluninni A4 Smáratorgi í Kópavogi, í félagi við óþekktan aðila, blekkt starfsmann verslunarinnar með því að óþekktur aðili gaf heimildarlaust upp greiðslukortanúmer á nafni A-kk-ef M-kk-ef S-kk-ef, kt. 000000-0000, en ákærða hafði komist yfir kortanúmerið, og þannig svikið út sjónvarpstæki að fjárhæð 59.995 krónur sem ákærða fékk afhent í versluninni.

14. Mánudaginn 8. ágúst reynt að svíkja út í tvö skipti vörur og þjónustu á greiðslukort á nafni A-kk-ef M-kk-ef S-kk-ef, kt. 000000-0000, með því að gefa heimildarlaust upp númer kortsins, sem ákærða hafði komist yfir, annarsvegar hjá Tal að fjárhæð 90.000 krónur og hinsvegar hjá Nova að fjárhæð 20.000 krónur, en greiðslubeiðnunum var hafnað.

15. Mánudaginn 8. ágúst blekkt starfsmann Fosshótel Lindar að Rauðarárstíg með því að gefa heimildarlaust upp greiðslukortanúmer 4539 8600 0064 9821 á nafni M-kvk-ef B-kvk-ef V-kvk-ef, kt. 000000-0000, en ákærða hafði komist yfir kortanúmerið, og þannig blekkt starfsmann hótelsins og þannig svikið út gistingu að fjárhæð 26.500 krónur sem skuldfærð var á greiðslukortareikninginn.

16. Miðvikudaginn 10. ágúst í félagi við E-kk-þf B-kk-þf I-kk-þf blekkt starfsfólk Hótels Óðinsvé, með því að nota heimildarlaust greiðslukortanúmer 4539 8600 0064 9821 á nafni M-kvk-ef B-kvk-ef V-kvk-ef, kt. 000000-0000, en ákærða hafði komist yfir kortanúmerið og svikið út gistingu og aðra þjónustu, svo sem áfengi og þannig látið skuldfæra 39.950 krónur á greiðslukortareikninginn.

17. Fimmtudaginn 25. ágúst blekkt starfsmann í versluninni Byko að Skemmuvegi 4 í Kópavogi, með því að gefa heimildarlaust upp kortanúmer á nafni M-kvk-ef B-kvk-ef V-kvk-ef, kt. 000000-0000, en ákærða hafði komist yfir kortanúmerið og þannig svikið út heilsugrill og yfirbreiðslu samtals að fjárhæð 21.980 krónur.

18. Á tímabilinu frá 6 til 8. maí í 18 skipti heimildarlaust notað greiðslukort á nafni S-kvk-ef M. Þ-kvk-ef, kt. 000000-0000, og blekkt starfsfólk í neðangreindum verslunum og þjónustuaðila í Reykjavík, Kópavogi, Garðabæ og Hveragerði, með því að framvísa greiðslukortum, annarsvegar Eurocard/Maestro greiðslukorti nr. 08 3417/8946 og hinsvegar Visa greiðslukorti nr. 4539-8500-0036-2269, bæði á nafni S-kvk-ef, útgefið af Kaupþing banka hf., en ákærða hafði stolið kortunum í félagi við E-kk-þf B-kk-þf I-kk-þf, sbr. ákæruliður II.9, og með því svikið út vörur og þjónustu, samtals að fjárhæð 250.883 krónur og þannig látið skuldfæra andvirðið á greiðslukortareikninga, eins og hér greinir:

1. 06.05.2011 Taxi, BSR kr. 3.500,-

2. 06.05.2011 Síminn kr. 39.900,-

3. 06.05.2011 Vodafone kr. 29.990,-

4. 06.05.2011 Elko kr. 12.995,-

5. 06.05.2011 Elko kr. 25.990,-

6. 06.05.2011 Hagkaup, Smáralind kr. 28.184,-

7. 06.05.2011 Hagkaup, Smáralind kr. 29.990,-

8. 07.05.2011 Vodafone kr. 2.990,-

9. 07.05.2011 Hagkaup, Garðabæ kr. 8.414,-

10. 07.05.2011 Thrifty car rental kr. 8.641,-

11. 07.05.2011 N1, Stórihjalli kr. 9.166,-

12. 07.05.2011 N1, Hveragerði kr. 10.440,-

13. 08.05.2011 Joe Boxer kr. 1.990,-

14. 08.05.2011 Accessorize, kr. 4.229,-

15. 08.05.2011 Útilíf, Smáralind kr. 12.280,-

16. 08.05.2011 Nóatún kr. 10.349,-

17. 08.05.2011 Krónan kr. 9.128,-

18. 08.05.2011 Hótel Smári kr. 3.800,-

Telst þetta varða við 248. gr. almennra hegningarlaga og sbr., 20. gr. er varðar ákærulið III. 14.

IV.

19. Fyrir skjalafals, fjársvik og nytjastuld með því að hafa á tímabilinu frá 7. og 8. maí 2011 á bílaleigu Dollar Thrifty, Bíldshöfða 6 í Reykjavík framvísað í tvö skipti í blekkingarskyni Visa greiðslukorti nr. 4539-8500-0036-2269, á nafni S-kvk-ef M. Þ-kvk-ef, kt. 000000-0000, útgefið af Kaupþing banka hf., en ákærða hafði stolið kortunum í félagi við E-kk-þf B-kk-þf I-kk-þf, sbr. ákæruliður II.9 og ritað undir leigusamning á bifreiðinni NV-H90 þann 7. maí og bifreiðinni YY-818, þann 8. maí með fölsuðu nafni S-kvk-ef M. Þ-kvk-ef í því skyni að fá bifreiðarinnar til leigu, og í framhaldinu notað bifreiðina YY-818, en E-kk-nf B-kk-nf notaði bifreiðina NV-H90, heimildarlaust og ekið um götur Reykjavíkur allt til aðfaranótt mánudagsins 9. maí, en bifreiðin YY-818 fannst fyrir utan Hótel Smára í Kópavogi, þar sem kveikjulásalyklar fundust inn á herbergi þar sem höfð voru afskipti af ákærðu og E-kk-þgf B-kk-þgf.

Telst þetta varða við 155., 248., og 259., gr. almennra hegningarlaga.

Þess er krafist að ákærða verði dæmd til refsingar og til greiðslu alls sakarkostnaðar.

Af hálfu A4, kt. 000000-0000 er krafist skaðabóta úr hendi ákærðu að fjárhæð 59.995 krónur með vöxtum samkvæmt 1. mgr. 8. gr. laga nr. 38/2001 um vexti og verðtryggingu, frá tjónsdegi sem var 8. ágúst 2011, en síðan dráttarvaxta samkvæmt 1. mgr. 6. gr., sbr. 9. gr. sömu laga, að liðnum mánuði frá birtingu kröfunnar til greiðsludags.

Af hálfu Hagkaups, kt. 000000-0000 er krafist skaðabóta að fjárhæð 104.985 krónur með vöxtum samkvæmt 1. mgr. 8. gr. laga nr. 38/2001 um vexti og verðtryggingu, frá tjónsdegi sem var 31. júlí 2011, en síðan dráttarvaxta skv. 1. mgr. 6. gr., sbr. 9. gr. sömu laga, að liðnum mánuði frá birtingu kröfunnar til greiðsludags. Þá er krafist málskostnaðar að skaðlausu samkvæmt síðar framlögðum málskostnaðarreikningi eða að mati dómsins, að teknu tilliti til virðisaukaskatts af málflutningsþóknun.

Skaðabótakröfur sem hafðar voru uppi af hálfu Byko hf. voru felldar niður samkvæmt 2. mgr. 174. gr. laga um meðferð sakamála nr. 88/2008, en ekki var mætt af hálfu bótakrefjanda við þingfestingu málsins.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í ágúst 1987. Samkvæmt sakavottorði var hún dæmd 16. júní 2011 til sektargreiðslu vegna ölvunaraksturs. Hinn 13. júlí 2011 var hún dæmd í tveggja mánaða fangelsi, skilorðsbundið í tvö ár, fyrir þjófnað, nytjastuld og fjársvik. Hún var dæmd 7. mars 2012 til sektargreiðslu vegna þjófnaðar. Þá var ákærða 14. mars 2012 dæmd í þriggja mánaða fangelsi, skilorðsbundið í 2 ár, fyrir þjófnað, hlutdeild í þjófnaðarbroti, fjársvik, nytjastuld, fíkniefnalaga- og umferðarlagabrot, en þar var um hegningarauka að ræða og var skilorðsdómurinn frá 13. júlí 2011 dæmdur upp. Brot sem ákærða hefur verið sakfelld fyrir samkvæmt 4. til 8. og 11. til 17. ákærulið voru framin á skilorðstíma dómsins frá 13. júlí 2011. Öll brot samkvæmt ákæru voru framin fyrir uppkvaðningu dómsins frá 14. mars 2012. Með vísan til 60. gr., sbr. 77. gr. og 78. gr. almennra hegningarlaga verður skilorðsdómurinn frá 14. mars 2012 dæmdur upp og ákærðu gerð refsing fyrir öll málin. Við ákvörðun refsingar verður litið til þess að ákærða hefur gengist greiðlega við brotum sínum og samþykkt bótakröfur. Þykir refsing ákærðu hæfilega ákveðin fangelsi í 12 mánuði, en fresta skal fullnustu 9 mánaða af refsingunni og falli sá hluti hennar niður að liðnum tveimur árum frá dómsuppkvaðningu að telja, haldi ákærða almennt skilorð 57. gr. almennra hegningarlaga.

Ákærða greiði A4 skaðabætur að fjárhæð 59.995 krónur og Hagkaup skaðabætur að fjárhæð 104.985 krónur, í báðum tilvikum með vöxtum sem í dómsorði greinir.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 87.850 krónur, og þóknun tilnefnds verjanda síns á rannsóknarstigi málsins, P-kk-ef K-kk-ef hdl., 62.750 krónur. Við ákvörðun þóknunar lögmanna hefur verið tekið tillit til virðisaukaskatts.

Af hálfu ákæruvaldsins flutti málið S-kvk-nf I-kvk-nf G-kvk-nf, fulltrúi lögreglustjórans á höfuðborgarsvæðinu.

R-kvk-nf H-kvk-nf héraðsdómari kvað upp dóminn.

D ó m s o r ð :

Ákærða, Ó-kvk-nf A-kvk-nf B-kvk-nf, sæti fangelsi í 12 mánuði, en fresta skal fullnustu 9 mánaða af refsingunni og falli sá hluti hennar niður að liðnum tveimur árum frá dómsuppkvaðningu að telja, haldi ákærða almennt skilorð 57. gr. almennra hegningarlaga.

Ákærða greiði A4, kt. 000000-0000, 59.995 krónur með vöxtum samkvæmt 1. mgr. 8. gr. laga um vexti og verðtryggingu nr. 38/2001 frá 8. ágúst 2011 til 28. júlí 2012, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Ákærða greiði Hagkaup, kt. 000000-0000, 104.985 krónur með vöxtum samkvæmt 1. mgr. 8. gr. laga nr. 38/2001 frá 31. júlí 2011 til 28. júlí 2012, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 87.850 krónur, og þóknun verjanda síns á rannsóknarstigi málsins, P-kk-ef K-kk-ef hdl., 62.750 krónur.

R-kvk-nf H-kvk-nf